CELEX: 22011D0142
Language: sk
Date: 2011-12-02 00:00:00
Title: Rozhodnutie Spoločného výboru EHP č. 142/2011 z  2. decembra 2011 , ktorým sa mení a dopĺňa príloha XIII (Doprava) k Dohode o EHP

15.3.2012   
            
            
               SK
            
            
               Úradný vestník Európskej únie
            
            
               L 76/26
            
         ROZHODNUTIE SPOLOČNÉHO VÝBORU EHP
   č. 142/2011
   z 2. decembra 2011,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 120/2011 z 21. októbra 2011 (1).
            
         
               (2)
            
            
               Rozhodnutie Komisie 2011/107/EÚ z 10. februára 2011, ktorým sa mení a dopĺňa rozhodnutie 2007/756/ES, ktorým sa prijíma spoločná špecifikácia národného registra vozidiel (2), sa má začleniť do dohody,
            
         PRIJAL TOTO ROZHODNUTIE:
   Článok 1
   Do bodu 37da (rozhodnutie Komisie 2007/756/ES) prílohy XIII k dohode sa dopĺňa tento text:
   „, zmenené a doplnené týmito právnymi predpismi:
   
               —
            
            
               
                  32011 D 0107: rozhodnutie Komisie 2011/107/EÚ z 10. februára 2011 (Ú. v. EÚ L 43, 17.2.2011, s. 33).“
            
         Článok 2
   Znenie rozhodnutia 2011/107/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. decembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 341, 22.12.2011, s. 85.
   
      (2)  Ú. v. EÚ L 43, 17.2.2011, s. 33.
   
      (3)  Ústavné požiadavky neboli oznámené.